Saya mau tau Transkripsi dari Prasasti Tihang

1. Swasta (i?) śrī saňjaya warsātīta 198 i śaka 836 karttika māsa tithi triya krsna paksa wurukuŋ. wagai. angara wāra. adrā naksatra. śubhayooga. pinhajaya .diwśa ni ajña śrī ma

2. hārāja rake hino sri saksottamabāhubajrapratikpaksasaya śrī mahottungawijaya kumonakan ikanaŋ wanua ri tihaŋ watak tiruranu. usukan sīma dharma śrī parameswari i salinsinan

3. panguhanya pasaŋ gunuŋ pirak dhā 6. awur dhā 7 pamuat ni kalaŋ dhā 1. rĕb ni pilaŋ dhā 4. parmmasan niŋ undahagi mā 1. parmmasan ni mananam ma 4. palān dh 1. pabayai mā 2. sikapan ma 4 ri sata

4. hun. hurip lek ni tuhalas pirak mā 1 ku 1. ri salek tuhalas pirak mā 1 ku 1 i salek. katik 1. kapua maparaha rikanaŋ dharma śrī parameśwari maryya ī kanaŋ wanua ri tihaŋ an pabuatthaji ri katandan kalanya maryya mabuatta.

5. ji ri patih limpar saŋ hyaŋ dharma atah pabuatthajiananya samankana sukha duhkanya kadyanganiŋ mayaŋ tan mawuah danda kudanda. bhandihaladi tumama ri saŋ hyaŋ dharma atah ikanaŋ kabeh parnnaha nikanaŋ

6. wanua ri tihaŋ tan katamana de saŋ manak katrini pankur. tawan. tirip mwaŋ sohara ni mangilala drawya haji kriŋ. padamapuy. pamanikan. maniga. lwa. maladan. maŋhuri. makalankan. tapahaji

7. bwathaji. manguñjai. manrumwai. tuhadagan. tuhanambi. tuhan hunjaman, pandai. kdi. walyan. paranakan. tuha padahi. widu. manidung. warahan. sambal. sumbul watak i dalam. singah. pamarsi. hulunhaji

8. ityaiwamadi tan tumama ri kanaŋ wanua ri tihaŋ ajña haji kinonakan ikanaŋ masamwyawahara hanankana hinihĕban kwehnya. pandai mas. pandai bsi. tambaga. gaŋsa prakara tluŋ ububan ri satu.

9. han. tluŋ tuha (n) ri sasīma. macadar (u?)maw(m?)arah   tluŋ lumpaŋ. magulunan tluŋ pasaŋ. samankana tan kna de saŋ manilala drabyahaji. yapuan lwih kwaihnya sanka kanaŋ panhinhin iriya knana ikaŋ sa

10. kalwihnya de saŋ manilala sodarahaji. kunaŋ ikanaŋ manambul. mamubut. manwri. anlaka. manapua. manumbar. manarub. manahab manuk. mamisanduŋ. mamukat. wunkudu. mandyun. mangu

11. la. manhapu. ityaiwamadi sakwaih nikanaŋ maka karmma. mankana kapua ya tribhagan. saduman umara ri saŋ hyaŋ dharma saduman mara ri saŋ manilaladrabyahaji nahan parnnah nikanaŋ wanua ri tihaŋ an

12. sinusuk punpunan ni dharma śrī parameśwari i salinsinan kinon humarappa ikanaŋ susukan sīma samgat wulakan pu wijayi. kinon de śrī parameśwari manaseakna pasamwah ri śrī mahārā

13. ja wdihan jaro guluŋ guluŋ yu 11 (1?) mas pagĕh su 1 mā 4 rakryan mapatih muaŋ tanda rakaryan san kna pasak pasak ri susukan sīma ri danu. rakrayan halu pu kituh. rakryan wka pu hwan. Rakryan

14. gurunwani pu uttara. balawi. kirana. tiruan pu cakradara manhuri pu udara. halaran pu mana. palarhyan pu khadwanga. dalinan pu tgalan. kapua sira kabaih makhobhaya ikanan pasak pasak.